Oscar Olsen (overlege)

Oscar Olsen (født 23. september 1908 i Kristiansand, død 4. desember 2004) var en norsk lege og politiker.

Han tok medisinsk embetseksamen ved Universitetet i Oslo 1935. Han flyktet til Sverige 1942 og ble valgt til stortingsrepresentant for Venstre i 1945. Olsen hadde deretter to perioder som vararepresentant. Han var varaordfører i Kristiansand 1963-1966, medlem av formannskapet 1959-1963, medlem av bystyret 1947-1966 og 1975-1979. Medlem av Kringkastingsrådet 1966-1977.

Olsen grunnla A-klinikken i Kristiansand 1954 og var overlege der fram til pensjonsalder. Han var anerkjent som pionér i alkoholistomsorgen, og er hedret ved et årlig seminar og med minneprisen Dr Oscar Olsens pris.

Olsen ble Ridder av 1. klasse av St. Olavs orden 1978.

Referanser

Eksterne lenker 
 

Stortingsrepresentanter 1945–1949
Stortingsrepresentanter fra Venstre
Stortingsrepresentanter for kjøpstedene i Vest-Agder og Rogaland fylker
Lokalpolitikere i Kristiansand
Norske leger
Rusomsorg